armvectores/hy_wikipedia_2023 huggingface dataset:
Ժողովածու (1862)

Ժողովածու (1862), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1862 թվի տակ։ Ձեռագիրը գրվել է 1641 թվականին Ռամանոս գրիչի կողմից, Նոր Ջուղայում։ Ստացողը եղել է Սահակ Ջուղայեցին։ Գրված է թղթի վրա, որը ունի 20x14 չափս։ Ձեռագիրը կազմված է 265 թերթից։ Գրված է միասյուն, նոտրգրով։ Պահպանակը գրված է՝ մագաղաթի վրա՝ նոտրգրով, դեղագրով, տոմարով։ Կազմը` կաշեպատ տախտակ դրոշմազարդ, աստառը՝ սպիտակ և շերտազարդ կտավ։ Հիշատակարաններ՝ 65ա, 135ա, 145ա, 163բ։


== Բովանդակություն ==
Մովս. Խորենացւոյ «Պատմութիւնն հայոց»։
Եղիշէի «Պատմություն Վարդանայ և հայոց պատերազմին»
Փաւստոսի «Պատմութիւն հայոց»
Քարոզք (Գր. Տաթևացի, Յովհ. Որոտնեցի)
Վասն լօշտակի։


== Ծանոթագրություններ ==
Վալպրատո Սոանա

Վալպրատո Սոանա  (իտալերեն՝ Valprato Soana), կոմունա Իտալիայի Պիեմոնտ մարզի Թուրին գավառում։
Բնակչությունը՝ 127 մարդ (2008 թվականի տվյալներով)։ Բնակչության խտությունը՝ 2 մարդ/կմ²։ Տարածքը՝ 70 կմ²։ Փոստային ինդեքս՝ 10080։ Հեռախոսային կոդ՝ 0124։
Բնակավայրի հովանավորն է համարվում Հռոմի պապ Սիլվերիոսը (6-րդ դարի առաջին կես)։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0124 812908 — fax: 0124 812960
Էլեկտրոնային հասցե։ comune.valprato@libero.it


== Արտաքին հղումներ ==
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կոլայի թերակղզի

Կոլայի թերակղզի (ռուս.՝ Кольский полуостров), Ռուսաստանի եվրոպական մասի ծայր հյուսիս-արևմուտքում, Մուրմանսկի մարզում։ Ողողվում է Բարենցի և Սպիտակ ծովերով։
Տարածությունը՝ մոտ 100 հզ. կմ²։ Արևմուտքում են գտնվում Խիբինի և Լովոզերյան տունդրայի լեռնազանգվածները (մինչև 1120 մ բարձրությամբ), կենտրոնական մասում՝ Կեյվիշրբաժան բլրաշարը (մինչև 397 մ)։


== Անվանում ==
Ռուսերեն անվան հայերեն պատճենումն է։ Անվանումն առաջացել է Կոլա գետից․ ուգրո-ֆիննական լեզուներում կուլ (կոլ) հիմքը նշանակում է «ձուկ», այսինքն՝ «ձկնորսական թերակղզի»։


== Աշխարհագրություն ==
Կլիման համեմատաբար մեղմ է։ Հունվարի միջին ջերմաստիճանը —8°-ից — 13 °C է, հուլիսինը՝ 8°-ից 14 °C։ Հարուստ է սահանքավոր գետերով։
Խոշոր լճերից են Իմանդրան, Ումբոզերոն, Լովոզերոն։ Գլխավոր քաղաքը և նավահանգիստը Մուրմանսկն է։


== Աղբյուրներ ==
Բրեյ ան Տիերաշ

Բրեյ ան Տիերաշ (ֆր.՝ Braye-en-Thiérache), համայնք Ֆրանսիայում, Պիկարդիա մարզի Էնա գավառում։ Մտնում է Վերվեն համայնքի կազմի մեջ։ Հանդիսանում է Վերվեն շրջանի օկրուգը։
Համայնքի INSEE կոդ՝ 02116։


== Բնակչություն ==
Համայնքի բնակչությունը 2010 թվականին կազմում էր 139 մարդ։


== Տնտեսություն ==
2010 թվականի տվյալներով 84 աշխատունակ տարիքի մարդկանցից (15-64 տարեկան) 50-ը տնտեսապես ակտիվ էին, 34-ը՝ անգործունակ (ակտիվության ցուցանիշը՝ 59,5 %, 1999 թվականին եղել է՝ 55,7 %)։ 50 աշխատունակ բնակիչներից 43 -ը աշխատում էին (26 տղամարդ և 17 կին), անաշխատանք էին 7-ը։
34 անգործունակ մարդկանցից 5-ը աշակերտներ կամ ուսանողներ են, 11-ը թոշակառու, 18-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բրեյ ան Տիերաշ (ֆր.)
657

657 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 657 թվականն է, 
VII դարի 57-րդ տարին։


== Դեպքեր ==


== Ծնունդներ ==


== Մահեր ==
Իշլերի տորթ

Իշլերի տորթ, Ավստրիայում հայտնի հրուշակեղեն։ Այն կազմված է երկու թխվածքաբլիթից, որոնք ունեն 5-8 սմ տրամագիծ և 
միացված են շոկոլադե սերուցքով ու ծածկված շոկոլադե ջնարակով։ Վերևից Իշլերի տորթը սովորաբար ծածկված է լինում պիստակով։ Շատ է օգտագործվում Սուրբ Ծննդյան տոնին։ Իշլերի տորթի բաղադրատոմսը ստեղծվել է 1950 թվականին գերմանացի հրուշակագործ Ռիխարդ Կուրտի կողմից։ Շուտով իշլերի տորթեր ձեռք են բերել ժողովրդականություն ամբողջ Ավստրիայում, այժմ բոլոր ավստրիալական խոհանոցային գրքերում հանդիպում է իշլերի տոթի բաղադրատոմսը։ Իշլերի տորթի բաղադրատոմսի համար 1958 թվականին Ռիխարդ Կուրտը պարգևատրվեց ոսկե շքանշանով։ 1959 թվականին կոմպոզիտոր Օյգեն Բրիկսելը գրեց «Իշլերի տորթեր» վերնագրով վալսը։


== Գրականություն ==
Eva Mayer-Bahl u. Karl Schuhmacher (Verf.), Josef Zauner (Hrsg.)։ Das große Buch der österreichischen Mehlspeisen. Süße Traditionen von der Kaiserzeit bis heute; München։ BLV, 1997, ISBN 3-405-15175-9


== Արտաքին հղումներ ==
Խոհանոցային բառարան
Կնյազևո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԿնյազևոԿնյազևո (ռուս.՝ Князево), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1641) Տանա

(1641) Տանա (անգլ.՝ Tana), աստերոիդ աստերոիդների հիմնական գոտում։ Հայտնաբերվել է 1935 թվականի հուլիսի 25-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 3,018331 ա. մ., առավելագույնը մոտենում է 2,7085 ա. մ. հեռավորության վրա և հեռանում 3,3281 ա. մ.։ Արեգակի շուրջ մեկ ամբողջական պտույտ է կատարում 1915,35 երկրային օրվա ընթացքում, իր ուղեծրով շարժվելով միջինում 0,187955 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1641) Տանա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բորոկ (գյուղ, Պավլովսկի շրջան)

Անվան այլ կիրառումների համար տե՛ս՝ ԲորոկԲորոկ (ռուս.՝ Борок), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Բնակչությունը ըստ վերջին գրանցված տվյալների կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սև գետ (գետ, Սև ծով)

Սև գետ, Կարադեր, Կարադերե, Ղարադերե, «Սեավ ձոր», գետ Սև ծովի ավազանում։ Սկիզք է առնում Պոնտական լեռնահամակարգի հյուսիսային անտսաապատ լանջերից և ծովն է թափվում Տրապիզոն քաղաքից 25 կմ արևելք։ Գետի հովտում մինչև 1915 թ - կային զուտ հայաքնակ 36 գյուղեր, որոնց բնակիչնհյւը, ըստ ավանդության, գաղթել էին Հայաստանի Անի մայրաքաղաքից։ 1915 թ. այս շրջանի հայ բնակչությունը զանգվածաբար ոչնչացվեց թուրքերի ձեռքով։


== Ծանոթագրություններ ==
Շևչենկովո Պերվոե (այլ կիրառումներ)

Շևչենկովո Պերվոե, կարող է վերաբերել՝

Շևչենկովո Պերվոե - գյուղ, Ուկրաինայի Խարկովի մարզի Բլիզնյուկովի շրջանում
Շևչենկովո Պերվոե - գյուղ, Ուկրաինայի Խարկովի մարզի Վոլչանսկի շրջանում
Ֆուտբոլի Անգլիայի գավաթ 1957-58

Ֆուտբոլի Անգլիայի գավաթ 1957-58 (անգլ.՝ 1957-58 FA Cup), Ֆուտբոլի Անգլիայի գավաթի 77-րդ խաղարկությունն է, որում հաղթեց «Բոլտոն Ուոնդերերս» ֆուտբոլային ակումբը։


== Եզրափակիչ ==
Վիքիտնտեսություն

Վիքիտնտեսություն։ Ինչպես զանգվածային համագործակցությունը փոխում է ամեն ինչ
(ISBN 1-59184-138-0)՝ գիրք, հեղինակներ Դոն Տապսքոթ և Էնթոնի Վիլյամս, առաջին հրատարակություն 2006 թ. դեկտեմբեր։
Այն ուսումնասիրում է, թե ինչպես մի քանի ընկերություններ 21-րդ դարի սկզբում օգտագործեցին զանգվածային համագործակցությունը և բաց-աղբյուրներով (open-source) տեխնոլոգիաները, ինչպիսին վիքիներն են հաջողության հասնելու համար։ Դոն Տապսքոթը և Էնթոնի Վիլյամսը թողարկեցին նաև Վիքիտնտեսության շարունակությունը «Մակրովիքիտնտեսություն՝ Բիզնեսի և աշխարհի վերաբեռնում», որը հրատարակվեց 2010 թ. սեպտեմբերի 28-ին
:


== Գաղափարը ==
Համաձայն Տապսքոթի Վիքիտնտեսությունը հիմնված է չորս հասկացությունների վրա. Հրապարակայնություն, իրավահավասարություն, մասնակցություն և գլոբալ ակտիվություն։ Զանգվածային համագործակցությունը բիզնեսում, որ վերջերս է կիրառվում, կարելի է դիտարկել որպես նախկին ներքին բիզնես գործառույթների տարածումը այլ բիզնես օբյեկտների վրա։ Տարբերությունն այն է, որ կազմակերպված բիզնես կառուցվածքի փոխարեն տվյալ գործունեությունը զարգացնելու կամ պրոբլեմը լուծելու համար զանգվածային համագործակցության մեջ ներառվում են ազատ անհատ գործակալներ։


== Ծանոթագրություններ ==
Օսեյջ շրջան (Կանզաս)

Անվան այլ կիրառումների համար տե՛ս՝ Օսեյջ շրջան (այլ կիրառումներ)Օսեյջ շրջան (անգլ.՝ Osage County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.823 կմ² է, բնակչությունը՝ 16.712 մարդ (2000 թ. տվյալներով)։ Շրջկենտրոնն է Լինդոն բնակավայրը։ Կազմավորվել է 1855 թ.։
Պոլիա (Էն)

Անվան այլ կիրառումների համար տե՛ս՝ Պոլիա (այլ կիրառումներ)Պոլիա (ֆր.՝ Polliat), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Վիրիա կանտոնի կազմի մեջ։ Կոմունայի օկրուգը Բուրկ ան Բրես է։
Կոմունայի INSEE կոդը՝ 01301։


== Աշխարհագրություն ==
Կոմունան Փարիզ քաղաքից գտնվում է 360 կմ հարավ-արևելք, Դեպի հյուսիս՝ Լիոն քաղաք, 60 կմ է և 10 կմ հյուսիս-արևմուտք Բուրկ ան Բրեսից։
Կոմունայի տարածքում հոսում է Վել գետերը։


== Բնակչություն ==
Կոմունայի բնակչությունը 2010 թվականին կազմել է 2403 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 1510 մարդկանցից 1184-ը տնտեսապես ակտիվ են եղել, 326-ը՝ պասիվ (ակտիվության ցուցանիշը` 78,4% է, 1999 թվականին՝ 75,8%)։ 1184 ակտիվ բնակիչներից աշխատել են 1112-ը (588 տղամարդ, 524 կին), գործազուրկ եղել են 72-ը (25 տղամարդ, 47 կին)։ 326 պասիվներից 105 հոգի եղել են աշակերտ կամ ուսանող, 167-ը՝ թոշակառու, 54 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Պոլիա» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-03-24 
«Պոլիա» (ֆրանսերեն)։ cassini.ehess.fr։ Վերցված է 2014-03-24
Բեշբարմաք Թեփե

Բեշբարմաք Թեփե, Պեշբարմաք, լեռնագագաթ Անտիպոնտական լեռնահամակարգում, պատմական Կապադովկիայում, Արգեոս լեռից հարավ։ Բարձրությունը՝ 3267 մ։ Արևմտահայերեն տառադարձությամբ՝ Պեշբարմաք։


== Ծանոթագրություններ ==
Վեզ (Կանտալի գավառ)

Վեզ (ֆր.՝ Vèze), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 68 մարդ, բնակչության խտությունը` 2.67 մարդ/կմ²։ Բնակավայրը զբաղեցնում է 25.46 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 60 կմ հարավ, Օրիյակ քաղաքից` 60 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 36 աշխատունակ (15-64 տարեկան) բնակիչ, որոնցից ակտիվ էին 21-ը, իսկ ոչ ակտիվները` 15։ Ակտիվության ցուցանիշը կազմում է 58,3 %։ 21 աշխատունակ մարդկանցից աշխատել է 19 անձ (14 տղամարդ և 5 կին)։ Գործազուրկ են եղել 2 անձ (1 տղամարդ և 1 կին)։ 15 անաշխատունակներից 3-ը եղել են աշակերտներ կամ ուսանողներ, 7-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լիդսի համալսարան

Լիդսի համալսարան (անգլ.՝ University of Leeds), Մեծ Բրիտանիայի ամենամեծ համալսարաններից մեկը։ Ունի 7.500 մշտական աշխատող և ավելի քան 32.000 ուսանող` ցերեկային ուսուցմամբ։ Մտնում է բրիտանական համալսարանների լավագույն տասնյակում թե' գիտահետազոտական աշխատանքի ծավալով, թե' ուսանողների քանակով։ 2006 թվականից ամենամեծ թվով դիմորդներ ունեցող անգլիական համալսարանների հնգյակում է։ Համալսարանը մտնում է «կարմիր աղյուսից համալսարանների» և «Ռասել» միավորման մեջ։ 2014-2015 ուստարում համալսարանի եկամուտը կազմել է  £639.6 միլիոն, որից £66.7 միլիոնը` գիտահետազոտական դրամաշնորհից ու պայմանագրերից։ Գտնվում է Լիդսի կենտրոնի հարևանությամբ։


== Պատմություն ==

Համալսարանը ստեղծումը սերտորեն առնչվում է Լիդսի` որպես տեքստիլ և արդյունաբերական կենտրոնի զարգացման հետ։ Մինչև 19-րդ դարը Անգլիայում գործել է 4 համալսարան Օքսֆորդիում, Քեմբրիջում, Լոնդոնում և Դարհեմում։ Բացի աշխարհագրական սահմանափակումներից` այս համալսարաններն ունեին նաև կրոնական սահմանափակում. պատկանում էին անգլիկան եկեղեցուն։ Ի հակադրություն դրա` Լիդսում, Բիրմինգհեմում, Լիվերպուլում և Մանչեստրում բացվեցին բարձրագույն ուսումնական հաստատություններ, որոնք տեղադրված էին արտադրական կենտրոններում և չունեին կրոնադավանական սահմանափակումներ։
1831 թվականին Լիդսում բացվում է Բժշկության դպրոց։ 1874 թվականին բացվում է Յորքշիրի գիտական քոլեջը, որում դասավանդվում էին փորձարարական ֆիզիկա, մաթեմատիկա, աշխարհագրություն, երկրաբանություն, քիմիա` ներառյալ քիմիական ներկերը (առարկան կարևոր նշանակություն ուներ տեքստիլ արդյունաբերության համար)։ 1887 թվականին քոլեջը միացվում է Բժշկության դպրոցին։ Հաջորդ տարի Յորքշիրի քոլեջը Լիվերպուլի և Մանչեստրի համանման համալսարանների հետ միանում է թագուհի Վիկտորյայի համալսարանին։ 1904 թվականին Էդուարդ VIII-ի հրամանով Լիդսի մասնաճյուղի հիման վրա ձևավորվում է Լիդսի համալսարանը։


== Ժամանակակից կարգավիճակ ==
Ներկայումս Լիդսի համալսարանը Մեծ Բրիտանիայի լավագույն ուսումնական հաստատություններից մեկն է այնպիսի բնագավառներում, ինչպիսիք են էլեկտրոնիկան, սննդի արդյունաբերությունը, քաղաքային նախագծումը, տրանսպորտը, ներկանյութերի քիմիան, անգլերենի և օտար լեզուների դասավանդումը։


== Նշանավոր դասախոսներ և շրջանավարտներ ==
Լիդսի համալսարանում դասավանդել են ֆիզիկոս, Նոբելյան մրցանակի դափնեկիր Ուիլյամ Հենրի Բրեգը, Ջոն Թոլքինը, բանաստեղծ, թարգմանիչ Ջեֆրի Հիլլը։ Համալսարանի շրջանավարտներից են Ջեֆ Հունը (պաշտպանության նախարար), Ռոդերիկ Լայնը (Բրիտանիայի դեսպանը ՌԴ-ում), Մարկ Նոպֆլերը (կիթառահար), Ջեկ Ստրոն (արտաքին գործերի նախարար), Վոլե Շոյինկան (գրականության Նոբելյան մրցանակի դափնեկիր), Պիրս Սելերսը (աստղագնաց)։ Ներկայումս մասնավորապես այնտեղ են աշխատում սոցիոլոգ, պրոֆեսոր Զ. Բաումանը, փիլիսոփայության պրոֆեսոր Պիտեր Սայմոնսը։


== Ծանոթագրություններ ==


== Արտաքին հղումներ ==
Լիդսի համալսարանի պաշտոնական կայքը
Ռոզա Բորխա դե Իկասա

Ռոզա Բորխա դե Իկասա (իսպ.՝ Rosa Borja de Ycaza), ծննդյան անունը`  Ռոզա Բորխա Ֆեբրես-Կորդերո (իսպ.՝ Rosa Borja Febres-Cordero, հուլիսի 30, 1889(1889-07-30), Գուայակիլ, Էկվադոր - դեկտեմբերի 22, 1964(1964-12-22), Գուայակիլ, Էկվադոր), էկվադորցի բանաստեղծ, էսսեիստ, դրամատուրգ, հասարակական ակտիվիստ և կանանց իրավունքների պաշտպան։


== Կենսագրություն ==
Ռոզա Բորխա Ֆեբրես-Կորդերոն ծնվել է Գուայակիլում, 1889 թվականի հուլիսի 30-ին։ Հայրը՝ Սեզար Բորխա Լավայենը, բժիշկ էր, քաղաքական գործիչ, ֆրանսերենի թարգմանիչ, «Պառնաս» գրական խմբակի բանաստեղծ, «Ուշ ծաղիկներ և կախարդական ադամանդներ» ժողովածուի հեղինակ։ Մայրը՝ Անժելա Ֆեբրես-Կորդերո Լավայնն էր։ Գրողը եղել է Գանդիայի 3-րդ դուքս Խուան դե Բորխա Հենրիկեսի (Հռոմի պապ Ալեքսանդր VI-ի` Ռոդրիգո Բորխա / Բորգիա թոռ) և Խուանա դե Արագոն Գուրեայի (Ֆերդինանդ II Արագոնի  թոռնուհի) անմիջական սերունդներից։ 1916 թվականին ամուսնացել է Ալբերտո Իկաս Կարբոյի հետ, փոխել ազգանունը և հայտնի դարձել որպես Ռոզա Բորխա դե Իկաս։


== Ստեղծագործություն ==
Գրել է «Հուդա» և «Ոչ ոք չգիտի, թե ինչ կլինի վաղը» պիեսները։ «Հոգով ուղարկված» պիեսը, ինչպես նաև «Մարիա Ռոսարիո» վեպը, որը չի տպագրվել գրողի կենդանության օրոք։ Նա նաև մի շարք սոցիոլոգիական և պատմական ակնարկների հեղինակ է։
Ռոզա Բորխա դե Իկասան հայտնի է նաև որպես երգերի հեղինակ և կոմպոզիտոր։ 1942 թվականին Բուենոս Այրեսի կամերային երաժշտության ընկերությունը նրան շնորհել է առաջին մրցանակ այն աշխատանքների համար, որոնցով նա հանդես է եկել մրցութային ծրագրում։


== Հասարակական գործունեություն ==
Ռոզա Բորխա դե Իկասան եղել է Գուայակիլի համալսարանի Գրականագիտական քննադատության կենտրոնի տնօրեն, «Նոր Հորիզոններ» ամսագրի հիմնադիրն ու գլխավոր խմբագիրը, Էկվադորի լեզվաբանության ակադեմիայի և Էկվադորի մշակույթի ինստիտուտի անդամ, Գուայասի ժուռնալիստների ակումբի հիմնադիրը և Գուայակիլում գտնվող բոլիվարյան ընկերության փոխնախագահը։ Գուայաս նահանգում զբաղեցրել է նախարարի պաշտոն։
Գրողի ամենակարևոր հասարակական ձեռքբերումը նրա կողմից Կանանց կրթության լեգեոնի ստեղծումն էր։ Նա հանդես է եկել որպես կանանց իրավունքների և բանվորների ու ծառայողների իրավունքների հետևողական պաշտպան, որոնց համար դասախոսություններ է կարդացել և սովորեցրել բանավիճելու ունակություն։


== Ծանոթագրություններ ==


== Արտաքին հղումներ ==
Pérez Pimentel, Rodolfo. Diccionario Biográfico Ecuador: Rosa Borja de Ycaza Archived 2014-09-06 at the Wayback Machine.(իսպ.)
Una rama subsistente del linaje de Borja en la América española, por Jaime de Salazar y Acha, Académico de Número de la Real Academia Matritense de Heráldica y Genealogía(իսպ.)
Լեսնիե Պոլյանի (գյուղ, Օմուտինսկի շրջան)

Լեսնիե Պոլյանի (ռուս.՝ Лесные Поляны), գյուղ Ռուսաստանի, Կիրովի մարզի Օմուտինսկի շրջանի կազմում։
Բնակչությունը 2002 թվականին գրանցված տվյալներով կազմում էր 1785 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սնդյան

Սնդյան, գյուղ Արևմտյան Հայաստանում, Բիթլիսի վիլայեթի Գյոզալդարայի գավառակում։ Երբեմն հիշատակվում է Սնդիան ձևով։
1914 թվականին ուներ 22 հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ձմեռ պապն ու գորշ գայլը (մուլտֆիլմ, 1937)

«Ձմեռ պապն ու գորշ գայլը» (ռուս.՝ «Дед Мороз и серый волк»), սև-սպիտակ մուլտիպլիկացիոն ֆիլմ՝ ստեղծված 1937 թվականին ռեժիսոր-մուլտիպլիկատոր Օլգա Խոդատաևայի կողմից։ Խորհրդային առաջին ամանորյա մուլտֆիլմն է Ձմեռ պապի մասնակցությամբ, որը թողարկվել է Խորհրդային Միությունում՝ Ամանորի տոնումը պաշտոնական դարձվելուց հետո։

— Գ. Բորոդին


== Սյուժե ==
Անտառային գազանները պատրաստվում են Ամանորին։ Ձմեռ պապը ցանկանում է եղևնի կտրել նրանց տոնակատարության համար։ Երկու նապաստակներ նրա հետ գնում են եղևնի կտրելու և իրենց քրոջը թողնում են պահպանելու տունը։ Այդ ժամանակ գորշ գայլը փորձում է մտնել նապաստակների տուն՝ ասելով, թե ինքը Ձմեռ պապն է, սակայն նրանց քույրը չի հավատում։ Դրանից հետո գայլը հագնում է մուշտակ ու դնում մորուք և որպես Ձմեռ պապ նորից թակում նապաստակների տան դուռը։ Փոքրիկ նապաստակը ներս է թողնում գայլին, և վերջինս նրան գցում է պարկի մեջ ուտելիքի հետ միասին ու հեռանում։ Ձմեռ պապն ու նապաստակներն անտառում լսում են իրենց քրոջ ձայնը և փորձում են հասնել գայլի հետևից, սակայն նա փախչում է։ Փոքրիկ նապաստակը, պոկելով պարկի կարկատանը, պարկից նետում ուտելիքներն, ինչից հետո ինքն էլ դուրս է գալիս։ Այդպես Ձմեռ պապն ու նապաստակները գտնում են նրան ու հասնում գայլի տան մոտ։ Վերջինս, հայտնաբերելով կորուստները, Ձմեռ պապից թաքնվում է իր տանը։ Ձմեռ պապը սառեցնում է գորշ գայլի տունը, և վերջինս ստիպված դուրս է գալիս։ Ապա գայլը կտրում է եղևնին ու այն տանում նապաստակների տուն։ Ձմեռ պապը զարդարում է տոնածառն ու նվերներ բաժանում կենդանիներին։ Դրանից հետո գայլը ներողություն է խնդրում փոքրիկ նապաստակից ու նորից առևանգում նրան, սակայն Ձմեռ պապը փրկում է նապաստակին ու բուք բարձրացնում, որը գայլին քշում է հեռու։


== Ստեղծողներ ==
Ռեժիսոր՝ Օլգա Խոդատաևա
Օգնական՝ Ն. Վոինով
Սցենարիստ՝ Վլադիմիր Սուտեև
Կոմպոզիտոր՝ Գ. Լոբաչյով
Հնչյունային օպերատոր՝ Ս. Ռենսկի
Օպերատոր՝ Դ. Կարետնի
Նկարահանումները՝ Կ. Կռիլովա, Պ. Լեբեդևա
Նկարիչ-մուլտիպլիկատորներ՝ Լամիս Բրեդիս, Տ. Գիրշբերգ, Ֆաինա Եպիֆանովա, Բ. Պետին, Տ. Պուզիրյովա, Լիդիա Ռեզցովա, Մ. Զոտովա


== Տես նաև ==
Ձմեռ պապը և գորշ գայլը (մուլտֆիլմ, 1978)


== Ծանոթագրություններ ==


== Արտաքին հղումեր ==
«Ձմեռ պապն ու գորշ գայլը» մուլտֆիլմը «Անիմատոր.ռու» կայքում
«Ձմեռ պապն ու գորշ գայլը»(անգլ.) ֆիլմը Internet Movie Database կայքում
Աուտ Սկերիս

Աուտ Սկերիս (անգլ.՝ Out Skerries), Շոտլանդական կղզեխմբի արևելյան մասում գտնվող ոչ մեծ կղզեխումբ։


== Ստուգաբանություն ==
Անվան վերջավորությունը՝ Սկերիս (անգլ.՝ Skerries), միգուցե նշանակում է շխերներ՝ կղզեխումբ՝ կազմված փոքր քարքարոտ կղզիներից։


== Աշխարհագրություն ==

Աուտ Սկերիսը գտնվում է Շոտլանդիայի արևելյան սահմանում։ Ներառում է Բաունդ Սկերիս, Բրեռեյ, Գրյունեյ, Հաուսեյ և այլ կղզիներ։ Մոտ գտնվող խոշոր կղզիները Մայնլենդին և Ուոլսին են արևմուտքում, Յելլին՝ հյուսիս-արևմուտքում և Ֆետլարին՝ հյուսիսում։
Կղզիների ընդհանուր մակերեսը 4 քառ․ կմ է։


== Բնակչություն ==
Բնակչությունը տեղակայված է երկու հիմնական՝ Բրեռեյ և Հաուսեյ երկու կղզիներում։


== Տնտեսություն ==
«Shetland Islands Council Ferries» ընկերության լաստանավերը սպասարկում են Վիդլին գյուղում և Լերուիկ քաղաքում՝ Մայնլենդի արևելյան ափում և Ուոլսի կղզու Սիմբիստեր գյուղում։


== Կրթություն ==
Աշխատում է «Skerries School» միջնակարգ դպրոցը, երեք միջին դասարանով, չորսը՝ հիմնական դպրոցում, չորս նախապատրաստական դասարաններում (2009 թվական)։


== Տեսարժան վայրեր ==
Բաունդ Սկերիս կղզում գործող փարոս «Աուտ Սկերիսը» կառուցվել է 1858 թվականին՝ Դևիդ և Թոմսոն Ստիվենսոնների կողմից 1971 թվականին ներառվել է ճարտարապետական հուշարձանների «B» կատեգորիայի ցանկի մեջ։


== Ծանոթագրություններ ==
Կենսաբանական մուտածին գործոններ

Կենսաբանական մուտածին գործոններ, սրանց թվին են դասվում օտարածին (էկզոգեն) ԴՆԹ-ի մոլեկուլները, ինչպես նաև տարբեր վիրուսներ։ Օտարածին ԴՆԹ-ի մուտածին ազդեցությունը հայտնի է դեռևս նախորդ դարի կեսերից, երբ ցույց տրվեց, որ տարբեր կենդանի օրգանիզմներից անջատած ԴՆԹ-ի պատրաստուկների ներարկումը պտղաճանճի օրգանիզմ բերում է բազմաթիվ տեսանելի և նույնիսկ մահացու (լետալ) փոփոխությունների, որոնք բացառապես գենային մուտացիաների հետևանք էին։ Նման մուտացիաներին բնորոշ էր քրոմոսոմների որոշակի լոկուսների նկատմամբ դրսևորվող մեծ յուրահատկություն, այսինքն որոշ գեների մուտացիայի հաճախությունը մեծանում էր 2-3 կարգով։ Այս առումով օտարածին ԴՆԹ-ի հարուցած գենային մուտացիաներն էապես տարբերվում են այլ մուտածին գործոնների առաջացրած ազդեցությունից։ Համեմատաբար վերջերս հաստատվեց, որ մեծ թվով հայտնի մուտացիաների պատճառ են վիրուսները, հատկապես բակտերիաֆագերը։ Բազմանալով տիրոջ բջիջներում, վիրուսային մասնիկներն իրենց ԴՆԹ-ի կառուցվածքի մեջ են ներառում տիրոջ գեները, իսկ հաջորդ բջջի վարակման դեպքոմ՝ նրա մեջ ներմուծում օտարածին գեներ։Մուտածին գործոների թվին են պատկանում տարբեր ֆիզիկական և քիմիական գործոններ՝ ջերմաստիճանը,գազային ռեժիմը,խոնավությունը,ռենտգեյան և այլ իոնացնող ճառագայթներ:Իսկ քիմիական գործոններ են իպրիտը,կոֆեինը,սննդային կոնսերվանտները,ծխախոտի որոշ բաղադրամասերը և այլն:Նաև չափազանց կարևոր է օրգանիզմների՝ արտաքին միջավայրի մշտապես փոփոխվող պայմաներին հարմարվելու,գոյատևման և, հետևաբար, տեսակի պահպանման առումով։
Աստերոիդների ցանկ (258201-258300)

Աստերոիդների ցանկ (258101-258200)  • Աստերոիդների ցանկ  • Աստերոիդների ցանկ (258301-258400)
 Աստերոիդների ցանկ (258101-258200)  • Աստերոիդների ցանկ  • Աստերոիդների ցանկ (258301-258400)
(3766) Ջունպատերսոն

(3766) Ջունպատերսոն (անգլ.՝ Junepatterson), աստերոիդ աստերոիդների գոտու արտաքին մասում։ Հայտնաբերվել է 1983 թվականի հունվարի 16-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,233038 ա. մ., առավելագույնը մոտենում է 2,89 ա. մ. հեռավորության վրա և հեռանում 3,5761 ա. մ.։ Արեգակի շուրջ մեկ ամբողջական պտույտ է կատարում 2123,32 երկրային օրվա ընթացքում, իր ուղեծրով շարժվելով միջինում 0,169546 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3766) Ջունպատերսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ավստրալավենատոր

Ավստրալավենատոր (լատ.՝  Australovenato), դինոզավրերի ցեղ Neovenatoridae-ի ցեղից, ապրել է կավճի դարաշրջանի սկզբում (99,6-ից 93,5 մլն տարի առաջ) Ավստրալիայի տարածքում։ Ներառվում է Australovenator wintonensis -ի եզակի տիպի մեջ։


== Նկարագրություն ==
AODL 604 հոլոտիպը գտնվել է Winton-ից 60 կմ հյուսիս-արևմուտքում,  Elderslie Station (նահանգ Կվինսլենդ) շրջանում։ Ուներ վերջույթներ, կողոսկրեր և ստորին ծնոտ։ Նմանություն է նկատվում Fukuiraptor -ի և Carcharodontosauridae-ի հետ։ Գիշատիչ դինոզավրը ստացել է Australovenator wintonensis գիտական անունը (Գրողները նրան տվել են Բանջո, ի պատիվ ավստրալիացի բանաստեղծ Էնդրյու Բարտոնի «Բանջո» Պատերսոնի)։ «Բանջոն ճարպիկ էր, ինչպես հեպարդը,- պատմում է ուսումնասիրությունների գլխավոր հեղինակ Սքոթ Հոկնալը (Scott Hocknull) Կվինսլենդյան թանգարանից։ Բաց տարածությունում կարող է հետապնդելով վրա հասնել ցանկացած զոհի։ Վերին վերջույթներից յուրաքանչյուրն ունի 3 մեծ մագիլ. տարբերվելով այլ գիշատիչ դինոզավրերից (օրինակ տիրանոզավրից)՝ Բանջոն իր դիմացի վերջույթները օգտագործում էր հիմնական հարձակման միջոց։ Նրան կարելի համարել ավստրալիական անալոգիայի վելիցիրապտորի մեջ խիստ մեծ չափսեր ունեցող։  Australovenator wintonensis-ի դիակի հետազոտություններից պարզվում է, ըստ գիտնականների, որ այն պետք է հետազոտողներին օգնի հասկանալ՝ որտեղից են սերվում կարխարոդոնտազավրերը (հնարավոր է՝ ամենամեծ գիշատիչ դինոզավրերը)։


== Ծանոթագրություններ ==


== Գրականություն ==
Hocknull, S. A.; White, M. A., Tischler, T. R., Cook, A. G., Calleja, N. D., Sloan, T., Elliott, D. A. (2009). «New Mid-Cretaceous (Latest Albian) Dinosaurs from Winton, Queensland, Australia». PLoS ONE 4 (7): e6190. DOI:10.1371/journal.pone.0006190.
Ավստրալիայում գտնվել են դինոզավրերի 3 նոր տեսակներ


== Արտաքին հղումներ ==
ABC News
Նիկոլայ Սապունով

Նիկոլայ Սապունով (ռուս.՝ Николай Николаевич Сапунов, դեկտեմբերի 17 (29), 1880, Մոսկվա, Ռուսական կայսրություն - հունիսի 14, 1912(1912-06-14), Զելենոգորսկ, Վիբորգի նահանգ, Ռուսական կայսրություն), ռուս նկարիչ։
1893-1901 թվականներին սովորել է Մոսկվայի գեղանկարչության, քանդակագործության և ճարտարապետության ուսումնարանում։ «Գոլուբայա ռոզա» խմբավորման ցուցահանդեսի (1907) մասնակից։ Ստեղծել է դեկորատիվ նատյուրմորտներ («Սկահակներ և ծաղիկներ», տեմպերա, 1910, Տրետյակովյան պատկերասրահ, Մոսկվա), գրոտեսկային կենցաղային պատկերներ («Կարուսել», տեմպերա, յուղաներկ, 1908, (Սանկտ Պետերբուրգ), որոնց բնորոշ է իրականության և թատերայնության զուգորդումը, վառ գուներանգը։
1905 թվականից մասնակցել է Վսևոլոդ Մեյերխոլդի «սիմվոլիկ» թատրոնի ստեղծմանը, հեղինակի, բեմադրողի և նկարչի ձգտումների համադրություն է եղել Ալեքսանդր Բլոկի «Բալագանչիկ» բեմադրությունը Վ․ Կոմիսարժևսկայայի անվան ակադեմիական դրամատիկական թատրոնում (Սանկտ Պետերբուրգ, 1906), Ա․ Շնիցլերի «Կոլոմբինայի շարֆը» ֆանտասմագորիկ ձևավորումը Ինտերմեդիաների տանը (Սանկտ Պետերբուրգ, 1910)։
Սապունովի բեմանկարչական և հաստոցային մի քանի աշխատանքներ գտնվում են Հայաստանի ազգային պատկերասրահում և «Արամ Աբրահամյանի հավաքածու» թանգարանում (Երևան)։ Սապունովը մահացել է Տերիյոկիում նավակով զբոսանքի ժամանակ, երբ ծանրաբեռնված նավակը շրջվել է, մյուս ուղևորներին փրկել է օգնության հասած նավը։


== Պատկերասրահ ==

		


== Ծանոթագրություններ ==
Գուրգեն Բաղդասարյան (այլ կիրառումներ)

Գուրգեն Բաղդասարյան կարող է վերաբերվել.

Գուրգեն Բաղդասարյան, խորհրդային ազատ ոճի ըմբիշ, մարզիչ։
Գուրգեն Բաղդասարյան, հայ քաղաքական գործիչ։
Լագու դու Ժունկու

Լագու դու Ժունկու (պորտ.՝ Lago do Junco), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի կենտրոնական մարզում։ Մտնում է Մեդիու Մեարինի գավառի կազմի մեջ։ Բնակչությունը կազմում է 9612 մարդ՝ 2006 թվականի տվյալներով։ Գրավում է 308,771 կմ2 տարածք։ Բնակչության խտությունը՝ 31,1 մարդ/կմ²։


== Պատմություն ==
Քաղաքը հիմնադրվել է 1961 թվականի հոկտեմբերի 26-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 18.050.405,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.858,38 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,566 (տվյալները ՄԱԿ-ի զարգացման ծրագրի)


== Ծանոթագրություններ ==
Ռուսանովկա (գյուղ, Ռոդոմիշլինսկի շրջան)

Անվան այլ կիրառումների համար տե՛ս՝ ՌուսանովկաՌուսանովկա (ուկրաիներեն՝ Русанівка), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Ռուսանովկա գյուղում բնակվում էր 280 մարդ։ Բնակավայրը զբաղեցնում է 0,951 կմ² տարածք։ Բնակչության խտությունը կազմում էր 294,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տատի Գաբրիելլա

Տատիանա Գաբրիելլա Հոբսոն (անգլ.՝ Tatiana Gabrielle Hobson, հունվարի 25, 1996(1996-01-25), Սան Ֆրանցիսկո, Կալիֆոռնիա, ԱՄՆ, առավել հայտնի է որպես Տատի Գաբրիելլա), ամերիկացի դերասանուհի։ Առավել հայտնի է դարձել The CW հեռուստաալիքի հեռարձակած 100 հեռուստասերիալում կատարած Գայայի և Նեթֆլիքսի «Սաբրինայի սարսափազդու արկածները» հեռուստասերիալում կատարած Պրուդենս Բլեքվուդի դերերով։


== Վաղ կյանք և կրթություն ==
Ծնվել է 1996 թվականի հունվարի 25-ին Սան Ֆրանցիսկոյում և նրան մեծացրել է կորեա-ամերիկացի մայրը։
Երեք տարեկան հասակում զբաղվել է մոդելությամբ և հինգ տարեկան հասակում դարձել է Macy's և Nordstrom նորաձևության խանութները ներկայացնող մոդելներից։
Միջին դպրոցում ընդունվել է Օքլենդի արվեստի դպրոցի թատերական բաժինը։ Այնտեղ սովորելու ընթացքում ելույթ է ունեցել և ղեկավարել է մի շարք ներկայացումներ, իսկ հետո ստացել է մի շարք մրցանակներ տարբեր թատերական ներկայացումների համար, ներառյալ Էդինբուրգի եզրային փառատոնի մրցանակը։ Ավագ դպրոցից հետո տեղափոխվել է Ատլանտա և սովորել Սփելման Քոլեջում, որտեղ հիմնականում ուսումնասիրել է դրամա և ֆրանսերեն։


== Կարիերա ==
Որպես Տատիանա Հոբսոն, առաջին անգամ՝ 2014 թվականին «Թրի մոտ կանգնած» ֆիլմում կատարել է Քիթնիգի դերը։ 2015 թվականին տեղափոխվել է Լոս Անջելես։ 2015 թվականին նկարահանվել է կարճամետրաժ «Ցնցոտիավորը» ֆիլմում, իսկ 2016 թվականին «Պարզապես Ջեննա» ֆիլմում կատարել է Մոնիկայի դերը։
Որպես Տատի Գաբրիելլա նա հանդես է եկել 2016 թվականին Disney Channel-ի «Քեյ. Սի. Հետախույզ» հեռուստասերիալում կատարած Ուեքի Ջեքիի դերով։ Հետո նույն տարում, Գաբրիելլան նկարահանվել է Nickelodeon-ի Որոտի մարդիկ հեռուստասերիալում՝ կատարելով Հաքսոուի դերը։
2017 թվականին Գաբրիելլան կատարել է իր առաջին պարբերական դերը՝ Գայա The CW հեռուստաալիքի 100 հեռուստասերիալում։ Նույն տարում նկարահանվել է Hulu հեռուստաալիքի «Տարածություն 404» հեռուստասերիալում՝ կատարելով Ամանդայի քրոջ դերը։ 2017 թվականին հնչյունավորել է Էդդիին Էմոջի ֆիլմում, հետո կատարել է Բիրդիի դերը Hulu-ի «Տարօրինակ» հեռուստասերիալում, իսկ ավելի ուշ հնչյունավորում է կատարել TBS հեռուստաալիքի «Տարանտուլա» սերիալում։
2018 թվականի մարտին կատարել է Պրուդենս Բլեքվուդի պարբերական դերը Նեթֆլիքսի «Սաբրինայի սարսափազդու արկածները» հեռուստասերիալում։


== Ֆիլմագրություն ==


== Ծանոթագրություններ ==
Սորգա (կոմունա)

Անվան այլ կիրառումների համար տե՛ս՝ Սորգա (այլ կիրառումներ)Սորգա  (իտալերեն՝ Sorgà), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 3115 մարդ։ Խտությունը կազմում է 99 մարդ/կմ²։ Տարածքը գրավում է 32 կմ²։ Փոստային ինդեքս՝ 37060։ Հեռախոսային կոդ՝ 045։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 045 7370000
Էլեկտրոնային փոստ՝ info@comune.sorga.vr.it
Պաշտոնական կայք՝ http://www.comune.sorga.vr.it/


== Արտաքին հղումներ ==
Պաշտոնական կայք (իտալ.)
Վիճակագրության ազգայիին ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Թամաշլու

Թամաշլու, գյուղ Արևմտյան Հայաստանում, Դիարբեքիրի վիլայեթի Բալուի գավառակում։ Գտնվում էր Արածանիի աջ կողմի վտակ Սակրատ գետի ձախ ափին, Բալու քաղաքից 17-18 կմ հյուսիս-արևելք` լեռնալանջի վրա։


== Բնակչություն ==
XX դարի սկզբին ուներ 10 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
1027

1027 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1027 թվականն է, 
XI դարի 27-րդ տարին։
Նեկտարիոս Տավերնարակիս

Նեկտարիոս Նիկոլայու Տավերնարակիս (հունարեն՝ Νεκτάριος Νικολάου Ταβερναράκης, անգլ.՝ Nektarios Nicolaou Tavernarakis, մայիսի 2, 1967(1967-05-02), Հերակլիոն), հույն կենսաբան, զբաղվում է ծերացման գործընթացով, նեկրոզով և նեյրոգեներացիայով։ Այժմ Կրետեի համալսարանի(Հերակլոն և Ռեթիմնո, Կրետե, Հունաստան) բժշկական ֆակուլտետի մոլեկուլային համակարգային կենսաբանության պրոֆեսոր է։ Ինչպես նաև Հերակլոնի FORTH հետազոտական կենտրոնում Մոլեկուլային կենսաբանության և կենսատեխնոլոգիայի ինստիտուտի տնօրենն է, որտեղ նա ղեկավարում է նեյրոգենետիկայի և ծերության լաբորատորիան։


== Կրթություն և գիտական կարիերա ==
1989 թվականին Սալոնիկում ավարտել է Արիստոտելի անվան համալսարանի կենսաբանության աստիճանը ստանալով գիտությունների բակալավրի աստիճան, իսկ Կրետեի համալսարանի կենսաբանության ֆակուլտետի մոլեկուլային գենետիկա բաժնում ստացել է փիլիսոփայության դոկտորի աստիճան։ Հետդոկտորական հետազոտություններ է կատարել Ռատգերսի համալսարանի (Նյու Ջերսի, ԱՄՆ) մոլեկուլային կենսաբանության և կենսաքիմիայի ֆակուլտետում, որից հետո 2002 թվականին սկսել է աշխատել FORTH գիտահետազոտական կենտրոնի մոլեկուլային կենսաբանության և կենսատեխնոլոգիայի ինստիտուտում։
2010 թվականին ընտրվել է Կրետեի համալսարանի կենսաբանության ֆակուլտետի մշտական պրոֆեսոր։
2013 թվականից զբաղեցնում է FORTH կենտրոնի մոլեկուլային կենսաբանության և կենսատեխնոլոգիայի ինստիտուտի տնօրենի պաշտոնը։


== Գիտական ներդրում ==
Մեծ ներդրում է ունեցել նեկրոզի, նեյրոգեներատիվ հիվանդությւոնների և ծերության, ինչպես նաև հիշողության և ուսուցման մեխանիզմների հետազոտման գործընթացում, ինչը արձանագրվել է համաշխարհային մակարդակի գիտական գրականության մեջ։


== Մրցանակներ ==
Գալենի մրցանակ գիտական հետազոտությունների համար (2017)։
Honorary Education Business Award (2017):
Եվրոպայի հետազոտական խորհրդի գիտխորհրդի անդամ է (2016)։
Եվրոպայի հետազոտական խորհրդի մրցանակ(2016)։
Santé հիմնադրամի մրցանակ (2015)։
Աթենքի Գիտությունների ակադեմիայի մրցանակ (2014)։
Եվրոպական ակադեմիայի անդամ (2014)։
Էմբիրիկոն հիմնադրամի մրցանակ (2012)։
Կրետեի համալսարանի կենսաբանության ֆակուլտետի պրոֆեսոր (2010)։
Մոլեկուլային կենսաբանության եվրոպական կազմակերպության անդամ (2009)։
Եվրոպական հետազոտական խորհրդի մրցանակ2008)։
FORTH կենտրոնի մրցանակ(2007)։
Ֆրիդրիխ Վիլհելմ Բեսելի մրցանակ Ալեքսանդր ֆոն Հումբոլդ հիմնադրամից (2007)
Faculty of 1000 անդամ  (2006)։
«Բոդոսակիս» հիմնադրամի բժշկագիտության և կենսաբանության գիտական մրցանակ (2005).
Մոլեկուլային կենսաբանության եվրոպական կազմակերպության երիտասարդ հետազոտող (2002—2005):
Ֆելոու HFSPO (1996—2000).


== Ընտրյալ մատենագիտություն ==


== Ծանոթագրություններ ==


== Արտաքին հղումներ ==
Tavernarakis Lab
Institute of Molecular Biology and Biotechnology
Foundation for Research and Technology — Hellas
University of Crete Medical School
Այլամազյան

Այլամազյան, հայկական ազգանուն։


== Ազգանունը կրողներ ==
Ալֆրեդ Կարլի Այլամազյան (1936-2003), տեղեկագիտական և հաղորդակցական տեխնոլոգիաների բնագավառի գիտնական։
Նիկիտա Միքայելի Այլամազյան (1903-1984), մանկաբարձ, գինեկոլոգ։
Հովսեփ Այլամազյան (19-րդ դար-1910-ական թթ. հետո), դրամատուրգ, թղթակից։


== Ծանոթագրություններ ==
Սիկիոն

Սիկիոն (հին հունարեն՝ Σικυών), Պելոպոնեսի հյուսիս-արևելքում գտնվող հին հունական քաղաք, Կորինֆսական ծոցի խորքում, Ասոպ և Գելիսոն գետերի միջև։ Սիկիոնիա մարզը («վարունգների երկիր») կոչվել է այստեղ աճեցվող բանջարեղենի անունից, հին հունարենից σῐκυός՝ «վարունգ»։ Հին Սիկիոնի վայրում տեղակայված է փոքր քաղաք Սիկոն (Σικυών, մինչև 1920 թվականի օգոստոսի 21-ը անվանվել է Վասիլիկո, Βασιλικό)։


== Պատմություն ==
Քաղաքը բնակեցված է եղել ուշ բրոնզեդարում։ Հիշատակվում է «Իլիական»-ում որպես բնակավայր՝ Միկենների թագավոր Ագամեմնոնի հպատակը, որոնցից այն 18 կիլոմետր հեռավորության վրա է։ Առասպելներում նրա հիմնադիրը և առաջին արքան եղել է Էգիալեյը, քաղաքը կոչվել է Էգիալեա և անվանափոխվել է 19-րդ արքայի՝ Սիկիոնի կողմից։ Միկենական դարաշրջանի քաղաքը դորիական շարժումից հետո, համաձայն ավանդույթի, կրկին հիմնադրվել է Արգոսի ղեկավար Թեմենի որդի Ֆալկի կողմից։

Ժամանակի ընթացքում թագավորական իշխանությունը քաղաքում փոխվեց օլիգարխիայի, իսկ մոտավորապես մ․ թ․ ա․ 665 թվականին քաղաքում հաստատվեց բռնապետություն, որը շարունակվեց մոտ 100 տարի։ Դինաստիայի հիմնադիրր Օրֆագորը՝ Անդրեյի որդին, իշխանությունն ստացավ որպես ռազմական ստրատեգոս։ Նա հայտնի է արդար և օրինապահ կառավարմամբ։ Նրա կառավարման շրջանում մ․ թ․ ա․ 648 թվականին կառավարչի եղբայր Միրոն I հաղթեց կառք վարողների մրցույթը Օլիմպոսում և այնտեղ կառուցեց գանձատուն հետևյալ մակագրությամբ՝ «Միրոնից և Սիկիոնի բնակիչներից»։
Այնուհետև կառավարել է Միրոն I-ի որդին՝ Արիստոնիմը։ Միրոն II-ը՝ Արիստոնիմի որդին, սպանվել է իր եղբայր Իսոդամի կողմից։ Սակայն ամենամեծ համբավը ստացավ Միրոն II-ի մյուս եղբայրը՝ Կլիսֆենը (մոտ մ․ թ․ ա․ 600-570 թվականներ)։ Նա կարևոր դեր խաղաց Առաջին Սրբազան պատերազմում։ Նա արմատախիլ արեց Ադրաստա հերոսի պաշտամունքը Սիկիոնում, քանի որ դա ծագել էր Սիկիոնի թշնամի Արգոսից և փոխարենը արմատավորեց Դիոնիսոսի պաշտամունքը, որը հնարավոր է նպաստեց հին հունական ողբերգության գոյացմանը։ Նա փորձեց դաշինք կնքել աթենքացիների և Ագարտիսի դստերը կնության տվեց Մեգակլին (աթենական արխոնտին Ալկեմոնիդներից)։
Սիկիոնում բռնապետությունը տապալվեց մ․ ա․ թ․ 555 թվականին (վերջին բռնապետը՝ Էսխին) Սպարտայի մասնակցությամբ և քաղաքում հաստատվեց հանրապետական կառավարում։ Մ․ թ․ ա․ 368 թվականին Էֆրոնը, որին հանձնարարված էր զորքերի հրամանատարությունը, Սիկիոնում հաստատեց բռնապետություն և կառավարեց մինչև մ․ թ․ ա․ 365 թվականը։ Մ․ թ․ ա․ III դարի հայտնի բռնապետներ են Կլեոնը, Աբանտիդը, Պասեյը, Նիկոկլը։ Բռնապետությունը տապալվեց Արատի կողմից, որից հետո քաղաքը միացվեց Ախեական տերությանը։


== Մշակույթ ==
Սիկիոնը հայտնի էր իր արհեստավորներով և նկարիչներով։ Պլինիոս Ավագի և Պավսանիասի հաղորդմամաբ մոտավորապես մ․ թ․ ա․ 580-577 թվականներին լեգենդար Դեդալոսի աշակերտների կողմից հիմնադրվեց նկարչական դպրոց։ Հույները նույնպես հաստատում են, որ Սիկիոնում է հայտնագործվել գեղանկարչությունը։ Այստեղ է ծնվել հույն հայտնի գեղանկարիչ Պավզիյը։


== Ծանոթագրություններ ==


== Գրականություն ==
Берве Г. Тираны Греции.
Грант М. Греческий мир в доклассическую эпоху, М. Терра, 1998.
Обнорский Н. П. (1890–1907)։ «Сикион»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 
Шаталов А. В. 2010: Политическая история Коринфа, Мегар и Сикиона в классический период: Авт. дисс… к.и.н. Ставрополь.
Բայազիտովո (այլ կիրառումներ)

Բայազիտովո, կարող է վերաբերել՝

Բայազիտովո - գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բայազիտովո - գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Օմնիզմ

Օմնիզմը կրոնական ազատականության մի տեսակ է, որը ճանաչում և հարգում է բոլոր կրոնները և նրանց աստվածներին (կամ դրանց բացակայությունը)։ Նրանք, ովքեր հավատարիմ են այս համոզմունքին, կոչվում են «օմնիստներ»։ Վերջին տարիներին այս տերմինը սկսել է ժողովրդականություն ձեռք բերել, քանի որ շատ մարդիկ սկսել են վերաիմաստավորել այն՝ կապված հավատքի իրենց տեսլականի վերանայման հետ։ Օմնիզմը նման է սինկրետիզմին։ Այնուամենայնիվ, այս կրոնական շարժումը կարող է դիտվել նաև որպես տարբեր կրոնների գոյությունն ընդունելու միջոց՝ առանց հավատալու այն ամենին, ինչ նրանցից յուրաքանչյուրը սովորեցնում է։ Այս շարժման շատ հետևորդներ պնդում են, որ բոլոր կրոնները պարունակում են որոշակի ճշմարտություններ, բայց դրանցից ոչ մեկը չի առաջարկում այն ​​ամենը, ինչ ճշմարիտ է «իր ամենամաքուր տեսքով»։


== Ժամանակակից օգտագործումը ==
«Օմնիզմ» տերմինի ժամանակակից օգտագործումը փոխել է «հավատքը բոլոր կրոնների նկատմամբ»՝ ավելի շատ վերաբերվելով բոլոր կրոնների օրինականության ճանաչմանը։ Օքսֆորդի անգլերեն բառարանը մանրամասնում է, որ օմնիստը հավատում է «մեկ տրանսցենդենտալ նպատակի կամ պատճառի, որը միավորում է բոլոր իրերը կամ մարդկանց»։ Պարտադիր չէ, որ սա նրանց հավատքի ճշգրիտ սահմանումն է, ովքեր իրենց օմնիստ են անվանում։ Այս ուղղության որոշ հետևորդներ այս տերմինը մեկնաբանում են հետևյալ կերպ. բոլոր կրոնները պարունակում են ճշմարտության ինչ-որ ասպեկտ կամ հակադրում են օմնիզմը դոգմատիզմին, քանի որ օմնիստները բաց են բոլոր կրոնների հնարավոր ճշմարտությունների համար։ Բայց, ինչպես ժամանակակից ֆիզիկայի դեպքում, սա չի նշանակում, որ գոյություն ունի մեկ անդրսահմանային նպատակ կամ միավորող պատճառ։ Իրոք, կարող են լինել անսահման թվով հնարավորություններ կամ անորոշության ավելի խորը ձև։ Կարող է լինել այնպիսի ազդեցություն, որն ավելի նման է էքզիստենցիալիզմին, որտեղ գիտակցությունը ուժ է, որն օգնում է որոշել իրականությունը, բայց աստվածային ազդեցություն չէ։
Ելնելով Օքսֆորդի բառարանի սահմանումից՝ օմնիզմը, ըստ երևույթին, աստվածաբանության ձև չէ, քանի որ այն չի հաստատում Աստծո մասին հատուկ համոզմունքները և չի հակադրվում հավատքի որևէ ձևի։ Փոխարենը, օմնիզմը պնդում է, որ իրականության ըմբռնումը բխում է անձնական փորձից, մասնակցությունից և ուսումնասիրությունից, ինչպես նաև ուրիշների տարբեր ըմբռնումների վավերականության և օրինականության ընդունումից։ Սա է օմնիզմի արժեհամակարգը։


== Հայտնի օմնիստներ ==
Ֆիլիպ Ջեյմս Բեյլին, ով առաջին անգամ օգտագործեց տերմինը։
Էլեն Բերսթինը, ով նույնանում է բոլոր կրոնների հետ, հայտարարել է, որ ինքը «ոգի է, որը բացում է ճշմարտությունը, որն ապրում է այս բոլոր կրոններում»։
Ջոն Քոլթրեյնը, նկարագրելով իր սեփական կրոնական փորձը, որն օգնեց իրեն ազատվել հերոինից և ալկոհոլային կախվածությունից, դարձավ ավելի հոգևոր՝ հետագայում ասելով. «Ես հավատում եմ բոլոր կրոններին»։
Քրիս Մարտինը, ով իրեն նկարագրել է որպես «բոլոր-աստվածային», ինքնաստեղծ տերմին, որը վերաբերում է օմնիզմին։


== Տես նաեւ ==
Էկլեկտիկիզմ
Սինկրետիզմ
Ունիվերսալիզմ
Վիքիբառարան՝ ամբողջ տեսություն


== Գրականություն ==
Wycliffe Studies in Gospel, Church, and Culture։ ISBN 978-1532604331 


== Հղումներ ==


== Արտաքին կապեր ==
«Omnist», Oxford English Dictionary, Նախագիծ Հունիս 2004, վերցված է 6 հոկտեմբերի, 2005 թ.
Արսիկոլյար

Արսիկոլյար (իսպ.՝ Arcicóllar), մունիցիպալիտետ Իսպանիայում, գտնվում է Տոլեդո նահանգի՝ Կաստիլա Լա Մանչա ինքնավար մարզի կազմում։ Ինչպես նաև Տորիխոս շրջանում։ Բնակչությունը 779 մարդ։ Տարածքը՝ 31 կմ² է։ Պրովիցիայի վարչական կենտրոնից հեռու է 27 կմ։


== Ժողովրդագրություն ==


== Արտաքին հղումներ ==
Պաշտոնական էջ
Datos sobre el municipio
Արտաշես Արարատյան

Վիքիպեդիայում կան հոդվածներ  Արարատյան ազգանունով այլ մարդկանց մասին:Արտաշես Լևոնի Արարատյան (հունվարի 24, 1927(1927-01-24), Մոզդոկ, Հյուսիսկովկասյան երկրամաս, Խորհրդային Ռուսաստան - ապրիլի 14, 2010(2010-04-14), Սանկտ Պետերբուրգ, Ռուսաստան), հայ դերասան։ Սանկտ Պետերբուրգի երաժշտական կոմեդիայի թատրոնի դերասան։ Ռուսաստանի վաստակավոր արտիստ (1980)։


== Կենսագրություն ==
Արտաշես Արարատյանը ծնվել է Հյուսիսային Օսեթիայի Մոզդոկ քաղաքում։ 1942 թվականին աշխատել է Օրջոնիկիձեի անվան բալետի ստուդիայում, 1945 թվականին եղել է Վլադիկավկազի ռուսական դրամատիկական թատրոնի դերասան, նույն տարում ավարտել է թատրոնին կից ստուդիան։ 1947 թվականից աշխատել է Օրջոնիկիձեի Ստանիսլավսկու անվան թատրոնում։ 1951 թվականին ընդունվել է Լենինգրադի թատրոնի երաժշտական կոմեդիայի թատերախումբ։ 1954 թվականին ավարտել է Ռիմսկի-Կորսակովի անվան Լենինգրադի երաժշտական ուսումնարանը։ Եղել է թատրոնի առաջատար կոմիկ դերասաններից մեկը։ Նովգորոդում, Չերեպովեցում, Պուշկինում, Պովլովում, Պետրոդվորցում և այլուր բեմադրել է մի շարք ներկայացումներ։ 1987 թվականին Երաժշտական կոմեդիայի թատրոնում բեմադրել է առաջին մանկական «Լապուշկա» ներկայացումը։ Եղել է «Премьера»-ի համայնքային թատրոնի ռեժիսորը։ Վերջին անգամ բեմ է դուրս եկել 2004 թվականին՝ թատրոնի 75-րդ տարելիցին։


== Թատերական դերեր ==
Մարքիզ Բամբինի՝ «Գլխավոր թմբկահարի դուստրերը»
Հսկիչ՝ «Չղջիկը»
Ֆրասկատի՝ «Մոնմարտրի մանուշակը»
Պելիկան՝ «Միստր Իքս»
Ռախմետ՝ «Սևաստոպոլյան վալս»
Բիբերլի՝ «Կովկասի զարմուհին»


== Դերեր ֆիլմերում ==
«Թագավորական որջ»
«Մի քանի կարմիր խնձոր»
«Սիրելու ժամանակը»


== Մրցանակներ ==
Ժողովուրդների բարեկամության շքանշան (1998) N 3586, (2004) N 7745
«Լեոնարդո դա Վինչիի» դիպլոմ և մեդալ, 2008


== Ծանոթագրություններ ==


== Արտաքին հղումներ ==
Արտաշես Արարատյանի մասին kino-teatr.ru կայքում
Լիզա Ալբորգետտի

Լիզա Ալբորգետտի (իտալերեն՝ Lisa Alborghetti, հունիսի 19, 1993(1993-06-19), Ալցանո Լոմբարդո, Բերգամո, Լոմբարդիա, Իտալիա), իտալացի ֆուտբոլիստուհի, Միլանի «Ինտեր» ակումբի կանանց թիմի կիսապաշտպան և ավագ։ Ընդգրկվել է Իտալիայի ֆուտբոլի կանանց ազգային հավաքականում։


== Ակումբային կարիերա ==
Ալբորգետտին 15 տարեկանից խաղացել է «Բրեշիա» ակումբի կանանց թիմում, որն այն ժամանակ հանդես էր գալիս [[Իտալիայի ֆուտբոլի երկրորդ խմբի(Serie B) առաջնությունում։ Հաջորդ՝ 2009–10 մրցաշրջանում նաև Լիզայի ջանքերով թիմը իրավունք է նվաճել հանդես գալու կանանց բարձրագույն խմբի առաջնությունում, որտեղ Ալբորգետին դարձել է «Բրեշիա»-ի առաջին գոլի հեղինակ։ Այդ թիմի կազմում նա խաղացել է ութ տարի, մասնակցել շուրջ 200 հանդիպումների, դարձել Իտալիայի կրկնակի չեմպիոն, եռակի գավաթակիր ու նույնքան էլ սուպերգավաթակիր։ 2016 թվականի հունիսի 30-ին հայտարարվել է, որ Լիզա Ալբորգետտին տեղափոխվում է Կիպրոսի Լիմասոլ քաղաքի «Ապոլլոն» թիմ։
2017 թվականի փետրվարին նա վերադարել է Իտալիա, նախ հանդես եկել Ատալանտայի «Մոձանիկա»-ում, որի կազմում խաղացել է մեկ մրցաշրջան, ապա՝ 2018–19 մրցաշրջանում տեղափոխվել Միլանի «Ինտեր» ակումբի նոր կազմավորված կանանց թիմ։


== Միջազգային կարիերա ==
Ալբորգետտին խաղացել է Իտալիայի մինչև 17 տարեկան աղջիկների, այնուհետև՝ մինչև 19 տարեկանների  հավաքականում, որի կազմում հանդես գալով՝ մեկական գոլ է խփել Ռուսաստանի և Բելգիայի թիմերին։ Իսկ Իտալիայի ֆուտբոլի կանանց ազգային հավաքականում իր նորամուտը նշել է 2013 թվականի մարտի 8-ին՝ մասնակցելով Նոր Զելանդիայի թիմի դեմ մրցախաղին։


== Մարզական նվաճումներ ==
Բրեշիա թիմի կազմումԻտալիայի կանանց ֆուտբոլի բարձրագույն խմբի առաջնության հաղթող - 2014, 2016
Իտալիայի կանանց ֆուտբոլի գավաթի խաղարկության հաղթող - 2012, 2015, 2016
Իտալիայի կանանց ֆուտբոլի սուպերգավաթակիր - 2014, 2015, 2016


== Ծանոթագրություններ ==
Ժողովածու (1315)

Ժողովածու (1315), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1315 թվի տակ։ Ձեռագիրը գրվել է 13-րդ դարում (1265-1272 թվականներին) Հովհաննես արքաեղբայր և Յակոբ գրիչների կողմից։ Ստացողը եղել է Հովհաննես արքաեղբայրը։ Գրված է թղթի վրա, որը ունի 34,5×25 չափս։ Ձեռագիրը կազմված է 451 թերթից։ Գրված է երկսյուն, բոլորագրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ սև կտավ։ Հիշատակարաններ գրչի՝ 454բ, ստացողի՝ 1բ, 5բ, 20ա, 360բ, 378բ, հետագայի՝ 4ա (1660 թվական), 5բ (17 դար), կնիք 1բ (1643 թվական, Կարապետ վարդապետ)։


== Բովանդակություն ==
Պատմութիւն մատին Պետրոսի և բերման ի Հայս։
Մովս. Խորենացւոյ Ճառ Հռիփսիմեանց։
Պատճառ Վարագայ խաչին։
Կար. Սասնեցւոյ Ներրողեան վարուց և մահուան Մեսրոպայ Մաշտոցի։
Բաբսղի Կեսրացուոյ Ընդդէմ այնոցիկ, որք թերուցուցանեն զփառս որդւոյն աստուծոյ։
Ոսկեբերանի Մեկնութիւն Գործոց առաքելոց։


== Ծանոթագրություններ ==
Լուչանա Լամորջեզե

Լուչանա Լամորջեզե (իտալերեն՝ Luciana Lamorgese, սեպտեմբերի 11, 1953(1953-09-11), Պոտենցա, Իտալիա), իտալացի քաղաքացիական ծառայող և քաղաքական գործիչ, Ներքին գործերի նախարար (2019 թվականից)։


== Կենսագրություն ==
1979 թվականից աշխատել է Ներքին գործերի նախարարության համակարգում, 1989 թվականին նշանակվել է փոխքաղաքապետ-տեսուչ, 1994 թվականին՝ փոխքաղաքապետ, 2003 թվականին առաջին անգամ ստացել է պրեֆեկտի պաշտոն։ 2013 թվականի հուլիսի 19-ին գլխավորել է Ներքին գործերի նախարար Անջելինո Ալֆանոյի գրասենյակը։
2017 թվականի հունվարի 27-ին նշանակվել է Միլանի պրեֆեկտ։
2019 թվականի սեպտեմբերի 4-ին Ջուզեպպե Կոնտեի երկրորդ կառավարությունում Ներքին գործերի նախարարի պորտֆել է ստացել, իսկ սեպտեմբերի 5-ին նոր կաբինետը երդում է տվել։


== Ծանոթագրություններ ==


== Արտաքին հղումներ ==
Fiorenza Sarzanini (2019-09-04)։ «Luciana Lamorgese nuova ministra dell’Interno:«Emozionata e felice». Dovrà riportare il Viminale alla «normalità»» (իտալերեն)։ Corriere della Sera։ Վերցված է 2019-09-04
Արթուր Կապպ

Արթուր Յոոսեպի Կապպ (փետրվարի 28, 1878(1878-02-28), Սուուռե-Յաանի, Suure-Jaani City, Վիլյանդիմաա, Էստոնիա - հունվարի 14, 1952(1952-01-14), Սուուռե-Յաանի, Վիլյանդիմաա, Էստոնիա), էստոնացի կոմպոզիտոր, Էստոնական ԽՍՀ մշակույթի վաստակավոր գործիչ (1945)։ Ստալինյան երկրորդ աստիճանի մրցանակի դափնեկիր (1950)։


== Կենսագրություն ==
Արթուրն Կապպն ավարտել է Սանկտ Պետերբուրգի կոնսերվատորիայի երգեհոնի բաժինը (1898, դասախոս՝ Լուի Գոմիլիուս), ինչպես նաև կոմպոզիցիայի բաժինը (1900, դասախոս՝ Նիկոլայ Ռիմսկի-Կորսակով)։
Ուսումն ավարտելուց հետո տեղափոխվել է Աստրախան, որտեղ ղեկավարել է Ռուսական երաժշտական միության տեղական մասնաճյուղը։
1920 թվականին Կապպը՝ որպես դիրիժոր, հրավիրվել է «Էստոնիա» օպերային թատրոն և ընտանիքի հետ տեղափոխվել է Տալլին։ 1920-1924 թվականներին աշխատել է որպես դիրիժոր Էստոնիայի ազգային օպերայի դիրիժոր, 1920 թվականից զբաղվել է մանկավարժությամբ (1925-1943 թթ. եղել է Տալլինի կոնսերվատորիայի պրոֆեսոր)։ Հեղինակ է «Արևին» կոնտատայի, 5 սիմֆոնիաների, ստեղծագործությունների երգեհոնի ու երգչախմբերի համար, երգերի։ Նրա աշակերտներից են եղել Գուստավ Էռնեսաքսը, Էվալդ Աավը։
Արթուուր Կապպի որդին ու աշակերտը՝ Էուգեն Կապպը (1908-1996) նույնպես կոմպոզիտոր է։


== Ծանոթագրություններ ==


== Արտաքին հղումներ ==
Էուգեն Կապպ (Eugen Kapp)